प्राचीन काल

झारखण्ड के [[हज़ारीबाग जिला|हजारीबाग जिले]] मे लगभग 5000 साल पुराना गुफा चित्र मिला है। इस राज्य मे ईसा पूर्व 1400 काल के लोहे के औज़ार और मीट्टी के बर्तन के अवशेष मिले हैं। 325 ईसा पूर्व में झारखण्ड से उत्पन्न [[मौर्य राजवंश|मौर्य साम्राज्य]] का हिस्सा हुआ करता था। [[फणि मुकुट राय]] ने छोटानागपुर में नागवंशी वंश की स्थापना की थी।

मध्यकाल

मध्यकाल मे इस क्षेत्र मे [[चेरो राजवंश]] और [[नागवंशी राजवंश]] राजाओं का शासन था। मुगल प्रभाव इस क्षेत्र में सम्राट अकबर के शासनकाल के दौरान पहुंचा जब 1574 में [[राजा मान सिंह|राजा मानसिंह]] ने इस पर आक्रमण किया था। [[दुर्जन साल]] मध्य काल में छोटानागपुर महान नागवंशी राजा थे, उनके शासन काल में वे मुगल शासक जहांगीर के समकालीन के सेनापति ने इस क्षेत्र में आक्रमण किया था। राजा [[मेदिनी राय]] ने, 1658 से 1674 तक पलामू क्षेत्र पर शासन किया। चेरो राजवंश के कमजोर होने के साथ [[ईस्ट इण्डिया कम्पनी]] का इस क्षेत्र मे दखल हुआ। ब्रिटिश ईस्ट इंडिया कंपनी ने चेरो के पालामू किले पर कब्जा कर लिया।

आधुनिक काल

[[१७६५|1765]] के बाद यहां ब्रिटिश [[ईस्ट इण्डिया कम्पनी]] का प्रभाव पड़ा। [[आंग्ल-मराठा युद्ध]] के बाद [[छोटा नागपुर पठार]] के कई राज्य ब्रिटिश ईस्ट इण्डिया कम्पनी के अधीन हो गए। उनमें नागवंश रियासत, [[रामगढ़ रियासत]], गागंपुर, खरसुआं, साराईकेला, जाशपुर, सरगुजा आदि शामिल थे। ब्रिटिश दासता के अधीन यहाँ काफी अत्याचार हुए और अन्य प्रदेशों से आने वाले लोगों का काफी दबदबा हो गया था। इस कालखंड में इस प्रदेश में ब्रिटिशों के खिलाफ बहुत से विद्रोह हुए, इनमें से कुछ प्रमुख विद्रोह थे:-

[[ठाकुर विश्वनाथ शाहदेव]], [[टिकैत उमराँव सिंह]], [[शेख भिखारी]] एवं बुधु बीर का [[१८५७ का प्रथम भारतीय स्वतंत्रता संग्राम|सिपाही विद्रोह]] के दौरान आंदोलन

इन सभी विद्रोहों के भारतीय ब्रिटिश सेना द्वारा फौजों की भारी तादाद से निष्फल कर दिया गया था। इसके बाद 1914 में जातरा भगत के नेतृत्व में लगभग छब्बीस हजार आदिवासियों ने फिर से ब्रिटिश सत्ता के खिलाफ विद्रोह किया था जिससे प्रभावित होकर [[महात्मा गांधी]] ने आजादी के लिए [[दांडी मार्च|सविनय अवज्ञा आंदोलन]] आरंभ किया था।

झारखण्ड राज्य की मांग का इतिहास लगभग सौ साल से भी पुराना है जब 1938 इसवी के आसपास [[जयपाल सिंह मुंडा|जयपाल सिंह]] जो भारतीय हाकी खिलाड़ी थे और जिन्होंने खेलों में भारतीय हाकी टीम के कप्तान का भी दायित्व निभाया था, ने पहली बार तत्कालीन [[बिहार]] के दक्षिणी जिलों को मिलाकर झारखंड राज्य बनाने का विचार रखा था। लेकिन यह विचार 2 [[अगस्त]] सन 2000 में साकार हुआ जब [[भारतीय संसद|संसद]] ने इस संबंध में एक बिल पारित किया। राज्य की गतिविधियाँ मुख्य रूप से राजधानी राँची और जमशेदपुर, धनबाद तथा बोकारो जैसे औद्योगिक केन्द्रों से सबसे ज्यादा प्रभावित होती हैं। सन 2000, 15 नवम्बर को झारखंड राज्य ने मूर्त रूप ग्रहण किया और भारत के 28 वें [[प्रांत]] के रूप में प्रतिस्थापित हुआ ।

संचार एवं समाचार माध्यम
इतिहास
शिक्षा संस्थान
सरकार एवं राजनीति